La recaptació del llibre de Festes de Paterna es donarà a la futura Casa ASPANION que s'obrirà a la ciutat
01/08/2019

# La recaptació del llibre de Festes de Paterna es donarà a la futura Casa ASPANION que s'obrirà a la ciutat

[![](/images/noticias/2019/07/venta-libro-fiestas-gr.jpg)](/images/noticias/2019/07/venta-libro-fiestas-gr.jpg)

01.08.2019

El llibre té un preu de 10 euros i pot adquirir-se a partir de hui

La Comissió de Festes de Paterna ha tret a la venda el llibre oficial de les Festes Majors en honor al Santíssim Crist de la Fe i Sant Vicent Ferrer.   
  
Tal com ha explicat la regidora de Turisme, Cultura i Foc, Teresa Espinosa “enguany el benefici de la venda del llibre anirà destinat al projecte “Casa Entre Tots” un Casa Hospital per a xiquets amb càncer i les seues famílies que l'associació Aspanion obrirà pròximament en la nostra localitat”.   
  
El llibre, que té un preu de 10 euros, inclou la programació de les festes, així com un complet resum elaborat pel cronista oficial de Paterna, i nombroses curiositats de les tradicions de la localitat.   
  
A més, una comitiva formada per la Reina de les Festes, Cecilia Calderón i la seua Cort d'Honor composta per Sara López, Raquel Mateo, Silvia Olmo, Aroa Portillo, Patricia Rivelles, Nuria Saiz i Jessica Sastre, juntament amb representants de la comissió de Festes, recorreran diferents punts del municipi per a acostar el llibre a la ciutadania.   
  
En concret, els dijous 1 i 8 d'agost s'instal·larà un punt de venda en la plaça Major, en horari de 19 a 21 h i els dimarts 6 i 13 d'agost, coincidint amb el mercat ambulant, es col·locarà una taula en la plaça del Poble de les 9.30 a les 13.30 h.